**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr.171**

**din 11 septembrie 2025**

**privind:** aprobarea încheierii protocolului între Administrația Națională „Apele Române” prin Administrația Bazinală de Apă Siret și Unitatea Administrativ-Teritorială Județul Vrancea prin Consiliul Județean Vrancea în scopul realizării obiectivului de investiții „Pod din beton armat pe DJ 205B, peste râul Șușița, localitatea Satu Nou, oraș Panciu, județul Vrancea, L=155.00 m, km 49+870”, județul Vrancea

**Consiliul Județean Vrancea,**

- **văzând** referatul Direcţiei Tehnice şi Investiții nr. 201/4818 din 28.08.2025 privind aprobarea încheierii protocolului între Administrația Națională „Apele Române” prin Administrația Bazinală De Apă Siret și Unitatea Administrativ-Teritoriala Județul Vrancea în scopul realizării obiectivului de investiţii „Pod din beton armat pe DJ 205B, peste râul Șușița, localitatea Satu Nou, oraș Panciu, județul Vrancea, L=155.00 m, km 49+870”, județul Vrancea;

- **având în vedere:**

* Adresa Consiliului Județean Vrancea nr. 8337/19.05.2025;
* Protocolul transmis de Administrația Bazinală de Apă Siret Bacău prin adresa nr. 201/4112 din 21.08.2025;
* Împuternicirea Adminsitrației Bazinale de Apă Siret înregistrată sub nr.20111/01.08.2025.

- **luând în considerare** Contractele de servicii nr. 9318/21.05.2024 și nr. 19398/05.09.2023;

- **văzând** Hotărârea Consiliului Județean Vrancea nr. 6/30.01.2025 privind aprobarea documentației tehnico-economice la faza: Expertiză tehnică, Documentație de avizare a lucrărilor de intervenții (D.A.L.I.), Proiect tehnic de execuție (P.T.E.) și a indicatorilor tehnico-economici pentru obiectivul de investiții ,,Pod din beton armat pe DJ 205 B, peste râul Șușița, localitatea Satu Nou, oraș Panciu, județul Vrancea, L=155,00 m, km 49+870”;

- **în conformitate** cu prevederile art.25 alin. (5) din Legea apelor nr. 107/1996, cu modificările și completările ulterioare;

- **potrivit** prevederilor art.2 alin. (3), art.7 si art. 22 din O.G. nr. 43/1997 privind regimul drumurilor, republicată cu modificările și completările ulterioare;

- **în baza** art. 173, alin. (1), lit. f), din O.U.G nr. 57/2019 privind Codul administrativ, cu modificările și completările ulterioare;

- **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

- **în temeiul** art. 196 alin. (1) lit. a) din O.U.G nr. 57/2019, privind Codul administrativ, cu modificările și completările ulterioare,

**HOTĂRĂŞTE:**

**Art.1** Se aprobă încheierea protocolului între Administrația Națională „Apele Române” prin Administrația Bazinală de Apă Siret și Unitatea Administrativ-Teritorială Județul Vrancea prin Consiliul Județean Vrancea pentru utilizarea terenului din domeniul public al statului și administrarea Agenției Naționale „Apele Române” în scopul realizării obiectivului de investiții „Pod din beton armat pe DJ 205B, peste râul Șușița, localitatea Satu Nou, oraș Panciu, județul Vrancea, L=155.00 m, km 49+870”, județul Vrancea, potrivit anexei care face parte integrantă din prezenta hotărâre.

**Art.2** Se împuternicește Președintele Consiliului Județean Vrancea, domnul Nicușor Halici, să încheie și să semneze Protocolul prevăzut la art.1.

**Art.3** Prevederile prezentei hotărâri vor fi duse la îndeplinire de către Preşedintele Consiliului Judeţean Vrancea prin Direcţia Tehnică şi Investiţii şi vor fi comunicate celor interesaţi de către Secretarul general al Județului prin Serviciul Administrație Publică, Monitor Oficial Local și Arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

Secretar general al județului

Raluca Dan